Sérgreinadýralæknir hjá Matvælastofnun hvetur fólk til að tilkynna tafarlaust um dauða fugla. Viðbúnaðrstig vegna fuglaflensu er enn í gildi þó að hún hafi ekki greinst í villtum fuglum hér á landi í vor.
Í mars birti Matvælastofnun auglýsingu um tímabundnar sóttvarnaráðstafanir til að fyrirbyggja að fuglaflensa bærist hingað til lands. Brigitte Brugger, sérgreinadýralæknir hjá Matvælastofnun segir að þótt ekki hafi greinst fuglaflensa hér á landi í vor sé hættan enn til staðar. Við erum enn þá með aukið viðbúnaðarstig út af fuglaflensunni en það hefur gengið vel. Við höfum ekkert greint neitt í villtum fuglum og það hefur ekki neinn grunur í alifuglum heldur en við höfum haldið okkur við óbreytta stöðu því að staðan í Evrópu er ekki nógu góð enn þá. Það er enn verið að greina fuglaflensu á vetrarstöðvum okkar íslensku farfugla."
Síðan í byrjun árs hafa Matvælastofnun borist 25 ábendingar frá almenningi um veika eða dauða villta fugla sem hafa fundist. Við höfum einhver sýni, jú jú og það er bara mjög gott og við erum mjög þakklát fyrir að hafa fengið þessar ábendingar en það hefði verið betra að fá fleiri. -Þannig að það eru alveg einhverjar líkur á því að flensan sé í einhverjum fuglum hérna, en bara hafi ekki fundist?- Já"
Brigitte hvetur almenning til að hafa samband, finni það dauða fugla. Um að gera að senda okkur tafarlausa ábendingu, við erum ekkert að biðja almenning um að taka upp fuglinn. Það er bara gott að setja poka utan um fuglinn án þess að snerta hann. En venjulega erum við bara að biðja almenning um að láta hann liggja en láta okkur vita svo við getum farið á staðinn sem fyrst."
Viðbúnaðarstig vegna fuglaflensu er enn í gildi hér á landi. Sérgreinadýralæknir hjá Matvælastofnun segir að þó enn hafi ekki greinst smit hér sé hættan ekki liðin hjá.